Հավելված N 7

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ (ԿԱՌԱՎԱՐՄԱՆ) ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ԳԼԽԱՎՈՐ ՄԱՍՆԱԳԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ռիսկի գնահատման (կառավարման) և վերլուծությունների վարչության (այսուհետ՝ Վարչություն) գլխավոր մասնագետ (այսուհետ՝ Գլխավոր մասնագետ) (ծածկագիրը՝ 70-26.1-Մ2-6)**1.2.** **Ենթակա և հաշվետու է**  Գլխավոր մասնագետն անմիջական ենթակա և հաշվետու է Վարչության պետին.  **1.3. Փոխարինող պաշտոնի կամ պաշտոնների անվանումները** Գլխավոր մասնագետի բացակայության դեպքում նրան փոխարինում է Վարչության մյուս գլխավոր մասնագետը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է սննդամթերքի, անասնաբուժության և բուսասանիտարիայի ոլորտներում, յուրաքանչյուրի ոլորտի համար սահմանված ձևաչափով ռիսկերի վերաբերյալ հաղորդակցության իրականացումը (տեղեկատվության տրամադրում ռիսկերի գնահատման գիտական կազմակերպություններին, միջազգային լիազոր մարմիններին, միջազգային մյուս կառույցների հետ տեղեկատվության փոխանակում, պետական և տեղական ինքնակառավարման մարմիններին, սպառողներին (ԶԼՄ-ների միջոցով, այդ թվում՝ Տեսչական մարմնի պաշտոնական կայքին) և այլ շահառուներին ռիսկերի կառավարման (կանխարգելման և նվազեցման) նպատակով տեղեկատվության տրամադրման աշխատանքները. 2. իրականացնում է սննդամթերքի և կերի անվտանգության, անասնաբուժության և բուսասանիտարիայի բնագավառներում գործունեություն իրականացնող ֆիզիկական և իրավաբանական անձանցից օրենսդրությամբ նախատեսված դեպքերում և կարգով, երեք ոլորտների վերահսկողության (ստուգում, դիտարկում, մշտադիտարկում, ուսումնասիրություն, մոնիթորինգ, աուդիտ և այլն) արդյունքների, ինչպես նաև դիմում-բողոքների, պետական և տեղական ինքնակառավարման կառույցներից կողմից ստացված անհամապատասխանությունների, թունավորումների, կենդանիների և բույսերի առողջության ու վտանգավորության վերաբերյալ համապատասխան տեղեկատվության, տվյալների և հաշվետվությունների հավաքագրման, վերլուծության, ըստ ոլորտների էլեկտրոնային տեղեկատվական բազաների ստեղծման և վարման աշխատանքները. 3. իրականացնում է սննդամթերքի և կերի անվտանգության, անասնաբուժության ու բուսասանիտարիայի ոլորտների համար սահմանված ռիսկայնության չափորոշիչներով պայմանավորված, ստեղծված էլեկտրոնային տեղեկատվական բազաների միջոցով յուրաքանչյուր ոլորտի իրավիճակի վերլուծության և համակարգչային ծրագրի միջոցով ըստ ոլորտների (նաև ըստ գործունեության տեսակների, անհատական և տեղայնության) ռիսկայնության (բարձր, միջին, ցածր) դասակարգման աշխատանքները. 4. իրականացնում է թունավորումների, անասնահամաճարակների և հանրապետությունում արձանագրված արտակարգ դեպքերի հայտնաբերման ժամանակ համատեղ սանիտարահիգիենիկ և հակահամաճարակային վերահսկողություն իրականացնող, արտակարգ իրավիճակների, մարզպետարանների և համայնքների պատասխանատու կառույցների հետ ռիսկերի նվազեցման ու կանխարգելման նպատակով միջոցառումների պլան-ծրագրի մշակման և կազմման աշխատանքները. 5. իրականացնում է Հայաստանի Հանրապետության տարածք վտանգավոր սննդամթերքի, կենդանիների հատուկ վտանգավոր և վարակիչ հիվանդությունների, բույսերի վնասակար օրգանիզմների ներթափանցման կանխարգելման նպատակով ԵԱՏՄ-ի, ԵՄ-ի և միջազգային այլ կառույցների (Կենդանիների առողջության համաշխարհային կազմակերպության, Առողջության համաշխարհային կազմակերպութուն, Առևտրի համաշխարհային կազմակերպության, Բույսերի կարանտինի և պաշտպանության Եվրոպական և Միջերկրածովյան կազմակերպություն, սննդամթերքի և կերի անվտանգության արագ արձագանքման կազմակերպություն և այլն) պետական պաշտոնական և տեղեկատվական այլ կայքերում տեղադրված տեղեկատվության պարբերաբար ուսումնասիրության ու հավաքագրման, ամփոփման, վերլուծման և սահմանափակումների վերաբերյալ հրամանի, հանձնարարականի նախագիծ-առաջարկությունների ներկայացման աշխատանքները. 6. իրականացնում է յուրաքանչյուր տարվա համար սննդամթերքի, անասնաբուժության և բուսասանիտարիայի ոլորտների ստուգումների պլանի/ծրագրի կազմման աշխատանքները` ելնելով սահմանված ռիսկայնության չափանիշներով դասակարգված տնտեսավորողների բազայից. 7. իրականացնում է Հայաստանի Հանրապետության բնակչության կողմից օգտագործվող սննդում յոդի անբավարարության հետևանքների դեմ պայքարի և կանխարգելման նպատակով (ՄԱԿ-ի Առողջապահության համաշխարհային կազմակերպության տվյալների համաձայն) կերակրի աղում յոդի պարունակության պետական վերահսկողության ու դիտարկման իրականացման համար ժամանակացույցի կազմման և արդյունքների վերաբերյալ տեղեկատվության փոխանակման ու հանրայնացման աշխատանքները. 8. իրականացնում է սննդամթերքի և կերի անվտանգության, անասնաբուժության և բուսասանիտարիայի բնագավառներում նախորդ տարվա վերլուծությունների արդյունքներից ելնելով, օրենսդրությամբ սահմանված կարգով ճանաչված/հաստատված գիտական կենտրոններին (համագործակցում և համատեղ կազմվում է ռիսկի գնահատման ծրագիր) յուրաքանչյուր ոլորտների համար առնվազն երկու ռիսկի գնահատման պատվիրակման աշխատանքները (վտանգի նույնականացում, **բնութագրում, վտանգին ենթակա լինելու կամ վտանգի հանդեպ անպաշտպանվածության աստիճանի գնահատում**). 9. իրականացնում է Հայաստանի Հանրապետության սահմանով ներմուծված սննդամթերքի, անասնաբուժական և բուսասանիտարական հսկման ենթակա բեռների ըստ ռիսկայնության դասակարգման չափանիշների և ռիսկի կառավարման (գնահատման) մեթոդաբանության մշակման, անհրաժեշտության դեպքում առնվազն երեք տարին մեկ դրա վերանայման աշխատանքները` ելնելով միջազգային, ԵՄ-ի և ԵԱՏՄ-ի  անդամակցության երկրների ներդրված լավագույն փորձից.   **Իրավունքները՝**   * մասնակցել սննդամթերքի և կերի անվտանգության, անասնաբուժական և բուսասանիտարական ռիսկերի կառավարման մեթոդների մշակման, նոր ծրագրերի ներդրման նպատակով անցկացվող քննարկումներին, սեմինարներին, խորհրդակցություններին, ժողովներին և քննարկվող հարցերի շուրջ ներկայացնել մասնագիտական կարծիքներ և առաջարկություններ․ * հանդես գալ սննդամթերքի և կերի անվտանգության, անասնաբուժական և բուսասանիտարիայի բնագավառներում ռիսկերի նվազեցմանը, կանխմանը, վերացմանն ուղղված մեթոդների, ռիսկերի կառավարման նոր մեթոդների ներդրման առաջարկությամբ և նախաձեռնությամբ․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * մասնակցել Վարչության առջև դրված խնդիրների և գործառույթների իրականացման հետ կապված խորհրդակցություններին, ինչպես նաև Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի վերաբերյալ ներկայացնել մասնագիտական կարծիքներ և առաջարկություններ.   **Պարտականությունները՝**   * Հայաստանի Հանրապետության սահմանով ներմուծված սննդամթերքի, անասնաբուժական և բուսասանիտարական հսկման ենթակա բեռների ըստ ռիսկայնության դասակարգման չափանիշները պարբերաբար վերանայել` ելնելով միջազգային, ԵՄ-ի և ԵԱՏՄ-ի  անդամակցության երկրների ներդրված լավագույն փորձից. * թունավորումների, անասնահամաճարակների և հանրապետությունում արձանագրված արտակարգ դեպքերի հայտնաբերման ժամանակ համատեղ սանիտարահիգիենիկ և հակահամաճարակային վերահսկողություն իրականացնող պատասխանատու կառույցների հետ մշակել և կազմել ռիսկերի նվազեցման և կանխարգելման նպատակով միջոցառումների պլան-ծրագիր. * բուսասանիտարական վտանգի վերլուծության հիման վրա, կարանտին վնասակար օրգանիզմներից զերծ գոտիների սահմանների որոշման և Հայաստանի Հանրապետության տարածքում բացակայող կամ սահմանափակ տարածում ունեցող կարանտին և կարգավորվող ոչ կարանտին վնասակար օրգանիզմների վերաբերյալ տեղեկատվությունը ներառել ցանկում, տեղեկատվական բազայում, վերլուծել առկա տեղեկատվությունը և արդյունքները ներկայացնել Վարչության պետին. * բուսասանիտարական մոնիթորինգի և բուսասանիտարական վտանգի վերլուծության արդյունքներով հանրապետության տարածքում առկա և պոտենցիալ ներթափանցման ներուժ ունեցող կարանտին վնասակար և կարգավորվող՝ ոչ կարանտին վնասակար օրգանիզմների, դրանց տարածման արեալների նվազեցման վերաբերյալ մշակել գործողությունների, առաջարկությունների ծրագիր և ներկայացնել Վարչության պետին. * սննդամթերքի, անասնաբուժական և բուսասանիտարական անվտանգության ապահովման նպատակով միջազգային և տարածաշրջանային համապատասխան կազմակերպությունների հետ տեղեկատվության փոխանակման (OIE, RASFF և բուսասանիտարիայի միջազգային կառույցներ), ծանուցումների, վերլուծության արդյունքների հիման վրա Վարչության պետին ներկայացնել ամփոփ տեղեկատվություն․ * սննդամթերքի անվտանգության, անասնաբուժության և բուսասանիտարիայի բնագավառներում տնտեսավարողների գործունեության, սննդամթերքի, հատուկ նշանակության սննդամթերքի, գենետիկորեն ձևափոխված մթերքի, սննդամթերքի հետ շփվող նյութերի և սննդային հավելումների շրջանառության փուլերի ուսումնասիրության, վերլուծության դիտարկման և ռիսկերի մոնիթորինգի արդյունքների հիման վրա Վարչության պետին ներկայացնել այդ աշխատանքների արդյունքները, իսկ խնդիրների հայտնաբերման դեպքում՝ համապատասխան գործողությունների կատարման վերաբերյալ առաջարկություն՝ անհրաժեշտ հիմնավորումներով. * Վարչության պետին ներկայացնել զեկուցումներ, հաշվետվություններ՝ սննդամթերքի և կերի անվտանգության, անասնաբուժական և բուսասանիտարիայի բնագավառներում ռիսկերի բացահայտման, նվազեցման և դրանց կանխարգելման նպատակով իրականացվող գործողությունների, կատարվող աշխատանքների մասին. * տնտեսավարողների գործունեության և սննդամթերքի, կենդանական ծագման հումքի, կերերի, կերային հավելումների, անասնաբուժական դեղամիջոցների և բուսասանիտարական հսկման ենթակա ապրանքների, պեստիցիդների և ագրոքիմիկատների շրջանառության փուլերի մոնիթորինգի արդյունքների ուսումնասիրության և վերլուծության հիման վրա, մոնիթորինգի արդյունքում խնդիրների բացահայտման դեպքում, մշակել և Վարչության պետին ներկայացնել այդ խնդիրների վերացմանն ուղղված գործողությունների ծրագիր, մասնագիտական առաջարկություններ՝ համապատասխան հիմնավորումներով և անհրաժեշտ փաստաթղթերով․ * նախապատրաստել առաջարկություններ, տեղեկանքներ, հաշվետվություններ, զեկու­ցագրեր և այլ գրություններ. * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, խնդիրների, բացերի հայտնաբերման դեպքում ներկայացնել առաջարկություններ դրանց վերացման, օրենսդրության կատարելագործման ուղղությամբ. * Վարչության պետին պարբերաբար ներկայացնել հաշվետվություն, զեկուցագրեր իրեն վերապահված գործառույթների, գործունեության ոլորտում իրականացվող և արդեն իսկ կատարված աշխատանքների վերաբերյալ․ |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1. | Ուղղություն | Ճարտարագիտու-թյուն, արդյունաբերություն և շինարարություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | | 2. | Ոլորտ | Արդյունաբերություն և տեխնոլոգիա |  |   *Կամ*   |  |  |  | | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | | 2. | Ոլորտ | Սոցիալական և վարքաբանական գիտություններ |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Բնական գիտություններ, մաթեմատիկա և վիճակագրություն | | | | 2. | Ոլորտ | Կենսաբանական գիտություններ | Շրջակա միջավայր | Քիմիա |   *Կամ*   |  |  |  | | --- | --- | --- | | 1. | Ուղղություն | Առողջապահություն և սոցիալական աշխատանք | | 2. | Ոլորտ | Առողջապահություն | | 3. | Ենթաոլորտ | Միջոլորտային մասնագիտություններ |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության բնագավառում` երեք տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Կոնֆլիկտների կառավարում 3. Ժամանակի կառավարում 4. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։    **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |